

Μιλώντας στην ιταλική εφημερίδα Corriere della Sera , ο Π. Μοσκοβισί τόνισε πως «είναι ένα σκάνδαλο σε ό,τι αφορά τις δημοκρατικές διαδικασίες, όχι διότι οι αποφάσεις ήταν σκανδαλώδεις, αλλά διότι αποφασίζεις με αυτό τον τρόπο την μοίρα ενός λαού, επιβάλεις λεπτομερειακά αποφάσεις για τις συντάξεις, την αγορά εργασίας…».

Επίσης, ανέφερε πως αναφέρεται «στις βασικές λεπτομέρειες της ζωής μιας χώρας που αποφασίστηκαν σε έναν οργανισμό, κεκλεισμένων των θυρών, οι εργασίες του οποίου ετοιμάζονται από τεχνοκράτες, χωρίς τον ελάχιστο έλεγχο ενός κοινοβουλίου. Χωρίς τα μέσα ενημέρωσης να γνωρίζουν πραγματικά τι λέγεται, χωρίς σταθερά κριτήρια ή μια κοινή κατευθυντήρια γραμμή».



Συνάντηση με τον Ε. Τσακαλώτο



Την Τρίτη στις Βρυξέλλες πρόκειται να πραγματοποιηθεί η συνάντηση μεταξύ του Έλληνα υπουργού Οικονομικών Ευκλείδη Τσακαλώτο και τον επίτροπο της ΕΕ.

Η συνάντηση του υπουργού Οικονομικών την Τρίτη καθώς και η συνεδρίαση του EuroWorking Group την ερχόμενη Δευτέρα σηματοδοτούν την είσοδο του οικονομικού κυβερνητικού επιτελείου σε ρυθμούς αξιολόγησης.



Προς στιγμήν αναμένεται να αξιολογηθούν η πρόοδος επί των 113 προαπαιτουμένων, όπου οι πληροφορίες αναφέρουν καθυστερήσεις. Ωστόσο το οικονομικό επιτελείο επιθυμεί να επισπεύσει τις διαδικασίες ώστε να έχει ολοκληρωθεί ένα μέρος των συζητήσεων μέχρι το Δεκέμβριο.